[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "La Internacia Tago de Tradukado okazas c\u0302iujare je la 30-a de septembro. La celo de tiu tago estas fortigi la ligojn inter tradukistoj, diskonigi la profesion tutmonde, kaj atentigi pri la grava kaj bezonata laboro de tradukistoj. Tradukistoj kaj interpretistoj havas gravan funkcion por kunigi naciojn kaj kunligi homojn, kaj ili kontribuas al la disvolvo kaj fortigo de mondaj paco kaj sekureco."}, {"text_idx": "#000007", "text": "La Internacia Federacio de Tradukistoj (IFT) fondis tiun tagon en 1953. Oni elektis la 30-an de septembro memore al Sankta Hieronimo, kiu mortis en Betleh\u0302emo tiudate en la jaro 420. Li estis kristana pastro el nord-orienta Italio, fama pro sia traduko de la Biblio en la latinan. Tiutempe, lia traduko ebligis diskonigi la Biblion al multe pli granda legantaro."}, {"text_idx": "#000009", "text": "C\u0302iujare IFT elektas unuigan temon, kaj okazigas afis\u0302okonkurson por antau\u0306enigi la tagon. En 2019, la temo estis \u201cTradukado kaj Indig\u0302enaj Lingvoj\u201d; kaj en 2020, \u201cTrovi la vortojn por mondo en krizo\u201d. Elizaveta Gunenko, 24-jara rusino, gajnis la c\u0302i-jaran afis\u0302okonkurson. S\u0302ia desegno, bazita sur bildo de la kronviruso, temas pri la neceso por homoj tutmonde stari kune kontrau\u0306 la viruso. Tradukistoj kaj interpretistoj funkcias kiel kunligantoj, kiuj helpas la homojn atingi komunikadon, komprenon kaj kunlaboron."}, {"text_idx": "#000011", "text": "La Unuig\u0302intaj Nacioj mem estas unu el la plej grandaj dungantoj de lingvistoj en la mondo. Ankau\u0306 Eu\u0306ropa Unio (EU) dungas multajn: c\u0302irkau\u0306 4 300 tradukistojn kaj 800 interpretistojn. EU havas 24 oficialajn lingvojn, kaj la kostoj de tradukado en la EU en 2019 sumig\u0302is al proksimume 1,4 miliardoj da eu\u0306roj (malpli ol unu procento de g\u0302iaj tutaj elspezoj)."}, {"text_idx": "#000012", "text": "Sed, kun pli ol 7 000 lingvoj en la mondo, c\u0302u estas tradukado la plej bona kaj sola solvo por internacia komunikado? Esperantistoj opinias, ke internacia helplingvo estus fortega solvo. Tia internacia helplingvo devus esti neu\u0306trala, facila kaj egaleca. Per g\u0302i, la kostoj de tradukado kaj interpretado multe malpliig\u0302us. Esperanto ege tau\u0306gas kiel internacia helplingvo. Krome, la baza ideo de Esperanto estas realigi toleremon kaj respekton inter homoj de diversaj popoloj kaj kulturoj."}, {"text_idx": "#000015", "text": "Betleh\u0302emo: urbo en Palestino, kie lau\u0306 la kristana tradicio naskig\u0302is Jesuo Kristo.\nBiblio: la sankta libro de la judoj kaj kristanoj."}, {"text_idx": "#000016", "text": "eu\u0306ro (\u20ac): la mon-unuo uzata en multaj eu\u0306ropaj landoj."}, {"text_idx": "#000017", "text": "federacio: unuig\u0302o au\u0306 kungrupig\u0302o de s\u0302tatoj, asocioj au\u0306 organizaj\u0302oj por komuna celo.\nindig\u0302eno: pralog\u0302anto; homo, kies antau\u0306uloj jam log\u0302is en loko, antau\u0306 ol postaj homoj eklog\u0302is en tiu sama loko.\nkristano: membro de la religio, kiu sekvas la instruojn de Jesuo Kristo.\nkrizo: grava dang\u0302era periodo; subita kaj tre malbona s\u0302ang\u0302ig\u0302o en situacio.\nkronviruso: tre malgranda kaj nevidebla portanto de serioza malsano disvastig\u0302anta tra la tuta mondo en la jaro 2020."}, {"text_idx": "#000018", "text": "latina (lingvo): la lingvo parolata de la Romanoj antau\u0306 multaj jarcentoj, la antau\u0306ulo de la modernaj itala, hispana kaj franca lingvoj inter aliaj, kaj ankorau\u0306 nun uzata por krei sciencajn vortojn.\noficiala: leg\u0302e akceptita de iu grava persono au\u0306 oficejo, kiu havas la rajton decidi pri tiu afero.\npastro: religia funkciulo, kiu prizorgas religiajn aferojn kaj faras au\u0306 gvidas di-servojn."}, {"text_idx": "#000019", "text": "proksimume: ne precize, c\u0302irkau\u0306, pli-malpli.\ntoleremo: akceptemo de opinioj, kredoj au\u0306 agmanieroj de aliaj homoj au\u0306 popoloj, ec\u0302 se oni mem ne konsentas pri ili.\nunio: unuig\u0302o de landoj; unuig\u0302o de politikaj au\u0306 sociaj organizaj\u0302oj.\nviruso: treege malgranda kaj nevidebla portanto de malsano."}, {"text_idx": "#000022", "text": "Algluita kiel ric\u0302a teksto. Alglui plat-tekste"}, {"text_idx": "#000023", "text": "Estas permesate nur 75 emog\u0302ioj."}]